mir sind noch mitternacht vum 20. mai ufem heiweg richtig hotel. wia üblich hend mir für dia öppe 100m en bodygard wo üs begleitet. er froget "hend ihr euri papier debei" klar kei problem. will do vorne stoht d'schmier. kontrolla! also gib i alli mini papier. und do isch diskusion losgange da passt nid und es isch sowiaso ungültig und und und.... uf alli fäll müess i mit uf de poschte und döt 1000 oder 10000 franc abliefere. sicher nid. i ha no e  visitechärtli vu irgend amene hoche tier i mine underlage g'ha und ha o no da zeiget. leider ohni würckig. jo guet den git's halt nu no dia letschti chance am stäischen uf's natel telefoniere. er het jo g'seit, wenn mir problem hegen chönnen mir im jederziit, o i de nacht alüte. ok isch jo ersch guet 1 und i lüte ihm a. mini kollegin seit den dene kontrollör das i jetzt am bigboss alüti. und uf einerschmol isch bewegig i dia sach chu. i ha telefoniert und ihne s'natel g'reicht zum rede, und uf eimol sind's devugloffe.  was???? isch jetzt fertig oder wa???  jo üssere bodygard het g'seit es segi erledigt und het üs is hotel begleitet und i ha mi bi mim schäf hundermol entschuldigt für d'stöhrig i de nacht   .  so sind mir also i de unabhängigkeitstag g'startet.    am 20.mai 1960, also genau vur 50 johr isch oschtkamerun, wo französisch g'si isch unabhängig worde. ei johr spöter isch den weschtkamerun, wo britisch g'si isch ebefalls unabhängig worde. en  einheitsstaat het's den aber erscht 1972 gi. hüt isch kamerun wirtschaftlich recht erfolgriich vor allem dur's oel, kaffi und kako. kamerun isch zudem de gröschti holzlieferant vu weschtafrika. was no interessant isch; china het förderrecht für öl kauft und isch somit de göschti handelspartner vum land.    in yaounde, de hauptstadt isch e grosses defilee, aber es söt aber o do in douala e parade gi. so hen mir üs uf de weg g'macht. mir hend g'suecht und g'suecht aber g'funde hend mir nüt aber o gad  gär nüt. so sind mir halt ine reschaurant und hend d'bilder vu yaounde am fernseh a g'lueget